Απόφαση της Μεικτής Επιτροπής του ΕΟΧ

αριθ. 97/1999

της 16ης Ιουλίου 1999

για τροποποίηση του παραρτήματος XVIII (υγεία και ασφάλεια κατά την εργασία, εργατικό δίκαιο, και ίση μεταχείριση ανδρών και γυναικών) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα XVIII της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 57/1999, της 30ής Απριλίου 1999(1).

(2) Η οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφαλείας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)(2) πρέπει να ενσωματωθεί στη συμφωνία.

(3) Η οδηγία 98/24/ΕΚ του Συμβουλίου τροποποιεί την οδηγία 83/477/ΕΟΚ του Συμβουλίου, της 19ης Σεπτεμβρίου 1983, για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας (δεύτερη ειδική οδηγία κατά την έννοια του άρθρου 8 της οδηγίας 80/1107/ΕΟΚ του Συμβουλίου)(3) και την οδηγία 86/188/ΕΟΚ του Συμβουλίου, της 12ης Μαΐου 1986, σχετικά με την προστασία των εργαζομένων από τους κινδύνους που διατρέχουν λόγω της έκθεσής τους στο θόρυβο κατά την εργασία(4).

(4) Η οδηγία 98/24/ΕΚ του Συμβουλίου καταργεί από τις 5 Μαΐου 2001, την οδηγία 80/1107/ΕΟΚ του Συμβουλίου, της 27ης Νοεμβρίου 1980, περί προστασίας των εργαζομένων από τους κινδύνους που παρουσιάζονται συνεπεία εκθέσεώς τους, κατά τη διάρκεια της εργασίας, σε χημικά, φυσικά ή βιολογικά μέσα(5), την οδηγία 82/605/ΕΟΚ του Συμβουλίου, της 28ης Ιουλίου 1982, για την προστασία των εργαζομένων από τους κινδύνους που παρουσιάζονται συνεπεία της εκθέσεώς τους στο μεταλλικό μόλυβδο και στις ενώσεις ιόντων του κατά τη διάρκεια της εργασίας (πρώτη ειδική οδηγία κατά την έννοια του άρθρου 8 της οδηγίας 80/1107/ΕΟΚ)(6) και την οδηγία 88/364/ΕΟΚ του Συμβουλίου, της 9ης Ιουνίου 1988, για την προστασία των εργαζομένων με την απαγόρευση ορισμένων ειδικών παραγόντων ή/και ορισμένων δραστηριοτήτων (τέταρτη ειδική οδηγία κατά την έννοια του άρθρου 8 της οδηγίας 80/1107/ΕΟΚ)(7) που έχουν ενσωματωθεί στη συμφωνία και πρέπει ως εκ τούτου να διαγραφούν από τη συμφωνία. Η διαγραφή θα αρχίσει να ισχύει την ίδια ημερομηνία,

ΑΠΟΦΑΣΙΖΕΙ:

Άρθρο 1

Το παράρτημα XVIII της συμφωνίας τροποποιείται ως εξής:

1. Το ακόλουθο σημείο παρεμβάλλεται μετά το σημείο 16ζ (οδηγία 93/103/ΕΚ του Συμβουλίου): "16η. 398 L 0024: οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφαλείας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (EE L 131 της 5.5.1998, σ. 11)."

2. Η παρακάτω περίπτωση προστίθεται στο σημείο 5 (οδηγία 83/477/ΕΟΚ του Συμβουλίου): "- 398 L 0024: οδηγία 98/24/ΕΚ του Συμβουλίου, της 7ης Απριλίου 1998 (EE L 131 της 5.5.1998, σ. 11)."

3. Η παρακάτω περίπτωση προστίθεται στο σημείο 6 (οδηγία 86/188/ΕΟΚ του Συμβουλίου): ", όπως τροποποιήθηκε από:

- 398 L 0024: οδηγία 98/24/ΕΚ του Συμβουλίου, της 7ης Απριλίου 1998 (EE L 131 της 5.5.1998, σ. 11)."

Άρθρο 2

Τα κείμενα του σημείου 3 (οδηγία 80/1107/ΕΟΚ του Συμβουλίου), του σημείου 4 (οδηγία 82/605/ΕΟΚ του Συμβουλίου) και του σημείου 7 (οδηγία 88/364/ΕΟΚ του Συμβουλίου) στο παράρτημα XVIII της συμφωνίας διαγράφονται με έναρξη ισχύος της διαγραφής από τις 5 Μαΐου 2001.

Άρθρο 3

Τα κείμενα της οδηγίας 98/24/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 4

Η παρούσα απόφαση αρχίζει να ισχύει στις 17 Ιουλίου 1999, με την προϋπόθεση ότι έχουν πραγματοποιηθεί όλες οι κοινοποιήσεις προς τη Μεικτή Επιτροπή του ΕΟΧ που προβλέπονται στο άρθρο 103, παράγραφος 1 της συμφωνίας.

Άρθρο 5

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 16 Ιουλίου 1999.

Για τη Μεικτή Επιτροπή του ΕΟΧ

Ο Πρόεδρος

N. v. Liechtenstein

(1) EE L 284 της 9.11.2000.

(2) EE L 131 της 5.5.1998, σ. 11.

(3) EE L 263 της 24.9.1983, σ. 25.

(4) EE L 137 της 24.5.1986, σ. 28.

(5) EE L 327 της 3.12.1980, σ. 8.

(6) EE L 247 της 23.8.1982, σ. 12.

(7) EE L 179 της 9.7.1988, σ. 44.